ועדת העבודה, הרווחה והבריאות, כנסת 18, פרוטוקול מספר 675, 2012-03-19 10:00

חיים כץ: בוקר טוב.

חיים כץ: יום שני בשבוע, פותחים שבוע חדש, שבוע אחרון של המושב.

חיים כץ: היום כ"ה באדר, 19 במרס 2012, אני מתכבד לפתוח את ישיבת ועדת העבודה, הרווחה והבריאות, בנושא:

חיים כץ: הצעת חוק מגן דוד אדום (תיקון מס' 6) (אגרות בעד שירות הסעת חירום), התשע"א-2010.

חיים כץ: גברתי היועצת המשפטית.

שמרית גיטלין שקד: הצעת החוק הונחה כבר על שולחן הכנסת.

שמרית גיטלין שקד: אם הוועדה רוצה לחדש את הדיון, היא צריכה להעמיד להצבעה את ההצעה לחדש את הדיון בהצעת חוק מגן דוד אדום (תיקון מס' 7), התשע"ב-2012, שהונחה על שולחן הכנסת לפי סעיף 89 לתקנון הכנסת.

חיים כץ: מי בעד חידוש הדיון, ירים את ידו.

חיים כץ: בעד – 1

חיים כץ: נמנעים – אין

חיים כץ: תודה רבה.

חיים כץ: כל חברי הכנסת אישרו.

חיים כץ: אנחנו מחדשים את הדיון.

שמרית גיטלין שקד: חידוש הדיון יהיה בכפוף להודעת יושב-ראש הכנסת במליאה על חידוש הצעת החוק כי אישור הוועדה טעון הודעה של יושב-ראש הכנסת.

שמרית גיטלין שקד: אנחנו נחדש את הדיון, לאחר מכן נאשר את הדיון, והכול בכפוף לאישור יושב-ראש הכנסת.

שמרית גיטלין שקד: אסביר את הנושא.

שמרית גיטלין שקד: משרד האוצר ביקש לשנות את ההסתייגות שלו, נוסח ההסתייגות שהם מציעים מונח על שולחן הוועדה.

שמרית גיטלין שקד: המשמעות שלה, שאנחנו נמחק מההוראה בחוק את המלים "באישור ועדת העבודה, הרווחה והבריאות של הכנסת" – זה אומר שתקנות האגרות והשירותים, לרבות ההגדרות של הטיפול וכו', לא יצטרכו באופן קבוע אישור ועדה אלא אנחנו נקבע רק הוראת שעה שאישור הוועדה יהיה לחמש שנים.

שמרית גיטלין שקד: זאת ההסתייגות של משרד האוצר.

חיים כץ: זאת ההסתייגות שלכם?

ערן הכהן: שהאגרות הקיימות יהיו בהיוועצות?

קריאות: לא.

חיים כץ: לא, לא.

ערן הכהן: השינויים הבאים יהיו לחמש שנים, הוראת שעה.

שמרית גיטלין שקד: לא, שום היוועצות.

שמרית גיטלין שקד: תסתכל על מה שכתבתי, זה הנוסח.

קריאה: התקנות הקיימות הן גם לא בהיוועצות.

חיים כץ: אנחנו מצביעים, מפילים, ואז הם מעלים לוועדה.

שמרית גיטלין שקד: בדיוק.

חיים כץ: מי נגד ההסתייגות של משרד האוצר?

חיים כץ: בעד – אין

חיים כץ: נמנעים – אין

חיים כץ: כל חברי הכנסת שנמצאים הצביעו נגד, ואז אתם יכולים להעלות את זה למליאה.

חיים כץ: אם כך, אנחנו צריכים לאשר את הצעת החוק מחדש.

שמרית גיטלין שקד: בדיוק.

חיים כץ: לא צריך להקריא מחדש.

שמרית גיטלין שקד: לא.

חיים כץ: מי בעד אישור החוק, כפי שהעברנו אותו בפעם שעברה, ירים את ידו.

חיים כץ: בעד – 2

חיים כץ: נמנעים – אין

חיים כץ: החוק אושר כהכנה לקריאה השנייה והשלישית בוועדה, אתם יכולים להעלות אותו במליאה עם ההסתייגות שלכם.